Էդվարդ Ուեսթոն

Էդվարդ Հենրի Ուեսթոն (, ), 20-րդ դարի ամերիկացի լուսանկարիչ։

Կենսագրություն և գործունեություն 
Էդվարդ Ուեսթոնը 16 տարեկանում ստացել է նվեր՝ Կոդակ լուսանկարչական ապարատ։ Լուսանկարել է Չիկագոյում, 1906 թվականին տեղափոխվել է Կալիֆոռնիա, որտեղ 1909 թվականին ամուսնացել է։ 1911 թվականին բացել է սեփական ֆոտոստուդիան։ Հայտնի է որպես «Նոր տեսիլ» ուղղության կարևորագույն ներկայացուցիչ։ 1929 թվականին Շտուտգարտում կայացած «Ֆիլմ և Լուսանկար» (Film and Foto) ցուցահանդեսում առանձնացրել է աշխատանքները և պատասխանատու է եղել ամերիկյան հանձնաժողովի համար։ Մտերիմ է եղել լուսանկարիչներ Ալֆրեդ Ստիգլիցի, Փոլ Սթրենդի հետ։

1923 թվականին թողել է ընտանիքը և իր օգնական Տինա Մոդոտտիի հետ մեկնել Մեքսիկա։ Ծանոթացել է նկարիչներ Ֆրիդա Կալոյի և Դիեգո Ռիվերայի հետ։ 1932 թվականին Անսել Ադամսի հետ հիմնել է «f/64» լուսանկարչական խումբը։ 1937 թվականին ստացել է Գուգենհայմի հիմնադրամի կրթաթոշակ,  որի շնորհիվ նա կարողացել է երկու տարվա ընթացքում ճանապարհորդել Միացյալ Նահանգներում և, մասնավորապես, Կալիֆոռնիայում։ Ստեղծել է նատյուրմորտ նկարների շարք։ Նկարազարդել է գրքեր, այդ թվում՝ Ուոլթ Ուիթմենի «Խոտի տերևները» (1941)։ Սկսել է ծաղիկներ նկարել (1947)։

Վերջին ֆոտոաշխատանքները թվագրվում են 1948 թվականին, այնուհետև Ուեսթոնը, տառապելով Պարկինսոնի հիվանդությամբ, դադարել է լուսանկարել։

Նշանակություն 
Ուեսթոնի ստեղծագործությունը, որը կապված է ամերիկյան և համաշխարհային ավանգարդի հետ, դարձել է 20-րդ դարի լուսանկարչական արվեստի խոշորագույն երևույթներից մեկը։

Պարգևներ 
 Առաջխաղացման մեդալ (Ամերիկայի լուսանկարչական հասարակություն) (1957)

Տեքստեր 
 Edward Weston on photography / Peter C.Bunnell, ed. — Salt Lake City: P. Smith Books, 1983.

Ծանոթագրություններ

Գրականություն 
 Maddow B. Edward Weston, his life and photographs. — Millerton: Aperture, 1979.
 Edward Weston: forms of passion/ Gilles Mora e.a. — : H.N. Abrams, 1995.
 Lowe S. M. Tina Modotti & Edward Weston: the Mexico years. — L.; : Merrell, in association with Barbican Art Gallery, 2004.
 Nancy Newhall (ed.), Edward Weston. — New York: Aperture, 1971.

Արտաքին հղումներ 
 Կենսագրություն
 Ուեսթոնի մասին 
 Ուեսթոնի մասին
 Ուեսթոնների ընտանիքի կյանքը, որը նվիրված է Էդվարդ Ուեսթոնին
 Ուեսթոնը «Լուսանկարչի վարպետ» կայքում

Ամերիկացի լուսանկարիչներ
Անձինք Իլինոյսից